text: Lors li ont dit c'un parlement
   A Primonus pris à lor gent,
   À ce premier mardi prochain,
   Es prez, desouz Mont Arestain.
   Et Cléomadès respondi
   K'au parlement ira aussi,
   Et loe que pas refusée
   Ne soit raison, mais demandée.
   PageV01P266
   Car souvent mescheöir voit on
   À ceus qui refusent raison ;
   Car li hom qui veut refuser
   Raison, doit par droit meserrer :
   Car qui raison refuse et droit,
   Sachiez que il pas bien ne croit
   Enz el souverain Créatour 
   Qui nous pourvoit et nuit et jour.
   Qui son Créatour douteroit
   À nului nul tort ne feroit.
   Diex de plusours est pou doutez
   Et creüs, dont c'est grans pitez.
   Pour ce raison lor loe aprendre
   Se Primonus i veut entendre.
  